Иван Бунин
Отчаяние

Превод от руски: Кирил Кадийски, 2003

chitanka.info

И новия, в порфира и позлата,

нарекоха владетел на Иран.

От нож лишиха стария тиран,

но плахо пак, с поклони до земята.

В Испания, сред варварския стан —

рев, мозък под конете, в кал разлята…

Кърви и зее раната в ребрата

Христови. Боже, чуй света презрян!

Аз плаках в злоба, плаках от позора,

от мъка и надежда; дълго сам

мълчах от скръб, безсилие и срам.

Но колко жадно вярвах: скоро, скоро!

Днес чуваш само вопли. В тия дни

все тоя стон: Лама сабахтани?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.